עין מזור

עין מַזוֹר (מלשון מרפא) הוא מעיין למרגלות היישוב דולב, בואדי דילב.

המעיין נובע מתוך סדק בתחתית מצוק תצורת כיסלון, זורם באמה לבריכה בגודל 2X3מ' בעומק מטר. המים בבריכה צלולים. ליד הברכה פינות חמד בין בולדרים ועצי אלון.

המעיין שופץ בקיץ 2017 על ידי נוער דולב, לזכרו של אליישיב טימנס, שנהרג בתאונת טרקטורון. אמת המים שופצה ונבנו פינות ישיבה. במקום הוצבו נדנדות, ספסלים וסככות.

אל המעיין ניתן לרדת מהשער הצהוב בדרום היישוב דולב (ליד האולפנה). מהמעיין זורמת אמת מים, המובילה לטחנת הקמח.

במרחק כחצי שעת הליכה, נמצא מעיין דני (עין בובין).

לקריאה נוספת
מפת טיולים וסימון שבילים 7: השרון והשומרון. בהוצאת "הוועדה לסימון שבילים בישראל".

קישורים חיצוניים
 בריכת עין מז'ור בנחל מז'ור, באתר מסלולים
 כל הדרכים מובילות לעין מז'ור בפאתי דולב, באתר נופים & נופשים

הערות שוליים

מזור
דולב